**LĪGUMS**

“Valsts kases informācijas tehnoloģiju izvērtējums un konsultācijas”

Rīgā

|  |  |
| --- | --- |
| DATUMS SKATĀMS LAIKA ZĪMOGĀ | LĪGUMA NUMURU SKATĪT REĢISTRĀCIJAS INFORMĀCIJĀ |

**Valsts kase**, reģ. Nr. 90000597275, adrese: Smilšu iela 1, Rīgā, LV-1919, turpmāk – PASŪTĪTĀJS, tās pārvaldnieka Kaspara Āboliņa personā, kurš rīkojas saskaņā ar Ministru kabineta 2004.gada 3.augusta noteikumiem Nr.677 „Valsts kases nolikums”, no vienas puses, un

**PricewaterhouseCoopers SIA**, reģ. Nr. 40003142793, juridiskā adrese: Kr.Valdemāra iela 21-21, Rīga, LV-1010, turpmāk – PIEGĀDĀTĀJS, tās valdes priekšsēdētājas Zlatas Elksniņas-Zaščirinskas personā, kura rīkojas saskaņā ar statūtiem, no otras puses, abi kopā un katrs atsevišķi turpmāk – Puses/Puse,

pamatojoties uz PASŪTĪTĀJA iepirkuma (iepirkuma identifikācijas Nr.VK/2017/07), turpmāk – Iepirkums, rezultātiem, brīvi izsakot Pušu gribu, bez maldības, viltus vai spaidiem, noslēdz šādu līgumu (turpmāk – Līgums) par tālāk minēto.

1. LĪGUMA PRIEKŠMETS
   1. PIEGĀDĀTĀJS veic PASŪTĪTĀJA informācijas tehnoloģiju (turpmāk – IT) izvērtējumu un sniedz konsultācijas (turpmāk – Pakalpojums), saskaņā ar Līgumā un Iepirkuma tehniskajā specifikācijā noteikto.
   2. Pakalpojuma izpildes termiņš ir 6 (sešu) mēnešu laikā no Līguma spēkā stāšanās dienas.
2. LĪGUMCENA UN SAMAKSAS KĀRTĪBA
   1. Līgumcena par Pakalpojumu ir **27800.00 EUR** (divdesmit septiņi tūkstoši astoņi simti *euro*) bez pievienotās vērtības nodokļa (PVN). Līgumcenai ir pieskaitāma PVN likme atbilstoši Latvijas Republikas normatīvajos aktos noteiktajam Pakalpojuma sniegšanas dienā.
   2. Samaksa par Pakalpojumu tiek veikta bezskaidras naudas norēķinu veidā uz PIEGĀDĀTĀJA rēķinā norādīto bankas kontu 30 (trīsdesmit) dienu laikā no dienas, kad PASŪTĪTĀJS ir parakstījis nodošanas-pieņemšanas aktu un saņēmis rēķinu.
   3. Par apmaksas dienu tiek uzskatīta tā diena, kad PASŪTĪTĀJS devis maksājuma rīkojumu bankai, apmaksājot Līguma 2.2.apakšpunktā minēto rēķinu.
   4. Visi ar Pakalpojumu izpildi saistītie PIEGĀDĀTĀJA izdevumi, t.sk., iesaistītā personāla un speciālistu atlīdzība, programmatūras, datu apstrādes rīki un licences ir iekļautas Līgumcenā.
3. PAKALPOJUMA NODOŠANAS UN PIEŅEMŠANAS KĀRTĪBA
   1. PIEGĀDĀTĀJAM 5 mēnešu laikā no Līguma noslēgšanas ir jāsagatavo Iepirkuma tehniskās specifikācijas 2.5.apakšpunktā norādītais gala ziņojuma projekts (turpmāk – ziņojuma projekts) un jāveic ziņojuma projekta prezentācija un detalizēta izskaidrošana PASŪTĪTĀJA pārstāvjiem, kuru sastāvā ietilpst IT speciālisti, biznesa procesu eksperti un vadība.
   2. Pēc prezentācijas PIEGĀDĀTĀJAM 10 (desmit) darba dienu laikā jāizdara ziņojuma projektā PASŪTĪTĀJA norādītie precizējumi, ja tādi ir, un jāiesniedz PASŪTĪTĀJAM ziņojuma projekts saskaņošanai.
   3. PASŪTĪTĀJS 10 (desmit) darba dienu laikā izvērtē iesniegto ziņojuma projektu un akceptē to, vai rakstveidā izsaka PIEGĀDĀTĀJAM pamatotas iebildes par ziņojuma projekta atbilstību Iepirkuma tehniskajai specifikācijai, norādot termiņu, kādā jānovērš neatbilstības.
   4. PIEGĀDĀTĀJAM Līguma 3.3.apakšpunktā minētās ziņojuma projekta neatbilstības ir jānovērš PASŪTĪTĀJA norādītajā termiņā.
   5. Ja Līguma 3.3.apakšpunktā minēto neatbilstību apjoms ziņojuma projektā ir būtisks (virs 30%), PASŪTĪTĀJS var lūgt PIEGĀDĀTĀJAMveikt atkārtotu ziņojuma projekta prezentāciju PASŪTĪTĀJA nozīmētiem pārstāvjiem.
4. PUŠU TIESĪBAS UN PIENĀKUMI
   1. PASŪTĪTĀJA pienākumi un tiesības:
      1. sniegt PIEGĀDĀTĀJAM informāciju, kas nepieciešama Pakalpojuma izpildei, kā arī nodrošināt PASŪTĪTĀJA atbildīgo darbinieku līdzdalību Līguma izpildē;
      2. Līgumā noteiktajā kārtībā pieņemt un apmaksāt PIEGĀDĀTĀJA sniegto Pakalpojumu;
      3. izteikt pamatotas iebildes vai dot norādījumus par Pakalpojuma kvalitatīvu izpildi.
   2. PIEGĀDĀTĀJA pienākumi un tiesības:
      1. sniegt kvalitatīvu Pakalpojumu saskaņā arLīgumu un Iepirkuma tehnisko specifikāciju;
      2. novērst visas PASŪTĪTĀJA konstatētās Pakalpojuma neprecizitātes un trūkumus, kuri neatbilst Iepirkuma tehniskajā specifikācijā noteiktajam;
      3. uzņemties risku par Pakalpojumusniegšanas procesā neparedzētām izmaksām, kas nepieciešamas Līguma pilnīgai izpildei, ja tādas radušās PIEGĀDĀTĀJA kļūdas dēļ.
      4. Iepirkuma piedāvājumā norādītos speciālistus aizstāt tikai ar speciālistiem, kuru pieredze un izglītība nav mazāka kā Iepirkuma piedāvājumā norādītā un rakstveidā saskaņojot ar PASŪTĪTĀJU;
      5. saņemt samaksu atbilstoši Līgumanosacījumiem par kvalitatīvu (atbilstošu Līgumā un Iepirkuma tehniskajā specifikācijā noteiktajam) un pilnā apjomā sniegtu Pakalpojumu.
5. PUŠU ATBILDĪBA
   1. Gadījumā, ja Līgumcenas samaksa tiek aizkavēta, PASŪTĪTĀJS maksā PIEGĀDĀTĀJAM līgumsodu, kura apmērs ir 0.5% (nulle komats pieci procentus) dienā no laikā nesamaksātās summas (ieskaitot PVN), bet ne vairāk kā 10% (desmit procentus) no laikā nesamaksātās summas (ieskaitot PVN).
   2. Gadījumā, ja PIEGĀDĀTĀJA vainas dēļ tiek kavēts Līguma 1.2.apakšpunktā noteiktais Pakalpojuma izpildes termiņš, PIEGĀDĀTĀJS maksā līgumsodu, kura apmērs ir 0.5% (nulle komats pieci procentus) dienā no kopējās līgumcenas (ieskaitot PVN), bet ne vairāk kā 10% (desmit procentus) no kopējās līgumcenas (ieskaitot PVN).
   3. Gadījumā, ja PIEGĀDĀTĀJS vienpusēji atkāpjas no Līguma, tas maksā PASŪTĪTĀJAM 50% (piecdesmit procentus) no kopējās līgumcenas (ieskaitot PVN).
   4. Gadījumā, ja PIEGĀDĀTĀJS nomaina Iepirkuma piedāvājumā norādītos speciālistus bez saskaņošanas ar PASŪTĪTĀJU, tas maksā līgumsodu 500.00 EUR (pieci simti *euro*) par katru šādu gadījumu, kā arī PIEGĀDĀTĀJAM nav tiesību turpināt Līguma izpildi līdz Iepirkuma prasībām atbilstoša speciālista piesaistei.
   5. Gadījumā, ja kāda no Pusēm neizpilda vai nepienācīgi pilda Līgumu, kā rezultātā otrai Pusei ir nodarīti zaudējumi, vainīgajai Pusei ir jāatlīdzina cietušajai Pusei nodarītais zaudējums pilnā apmērā.
   6. Līgumsoda samaksa neatbrīvo Puses no citu Līgumā paredzēto saistību izpildes (izņemot Līguma 5.3.apakšpunktā noteikto gadījumu), kā arī Pušu tiesības vērsties pret otru Pusi par zaudējumu atlīdzināšanu.
   7. Līgumsoda summa netiek ieskaitīta zaudējumu atlīdzībā.
6. KONTAKTPERSONAS
   1. Kontaktpersonas, kuras uzrauga (koordinē) Līguma izpildi:
      1. no PASŪTĪTĀJA puses: Mārtiņš Linde (tālr.: 67094308, e-pasts: [Martins.Linde@kase.gov.lv](mailto:Martins.Prikulis@kase.gov.lv));
      2. no PIEGĀDĀTĀJA puses: Rūta Pirta (tālr.: 67094400, e-pasts: ruta.pirta@pwc.com).
   2. Pušu kontaktpersonas ir atbildīgas par Līguma izpildes uzraudzīšanu, izpildījuma pieņemšanu un pretenziju izteikšanu, savlaicīgu rēķina iesniegšanu, pieņemšanu un nodošanu apmaksai. Pušu kontaktpersonu prombūtnes laikā (atvaļinājuma, komandējuma vai pārejošas darba nespējas laikā) to pienākumus pilda citi Pušu darbinieki ar atbilstošu kompetenci. Puse nekavējoties elektroniski informē otru Pusi par darbinieku, kas aizvieto kontaktpersonu. Jaunā darbinieka kvalifikācijai un pieredzei ir jābūt līdzvērtīgai ar aizstājamā darbinieka kvalifikāciju un pieredzi.
7. NEPĀRVARAMA VARA
   1. Puses ir atbrīvotas no atbildības par Līguma neizpildi, ja līgumsaistību izpilde ir kļuvusi neiespējama no abām Pusēm neatkarīgu nepārvaramas varas apstākļu dēļ, kurus Puses nevarēja paredzēt un novērst saprātīgiem līdzekļiem – dabas stihijas, karš, masu nekārtības, ugunsgrēks u.tml.
   2. Puse, kura nav varējusi izpildīt savas saistības nepārvaramas varas apstākļu dēļ, nekavējoties, bet ne vēlāk kā 3 (trīs) darba dienu laikā no šādu apstākļu iestāšanās dienas, informē par to otru Pusi. Nepārvaramas varas apstākļu iestāšanās faktu Puse, kura nevar izpildīt Līgumā noteiktās saistības, pierāda ar kompetentas valsts, pašvaldības citas institūcijas izdotu dokumentu. Puses apņemas veikt visas saprātīgi iespējamās darbības, lai nekavējoši pēc apstākļu novēršanas atsāktu saistību izpildi.
   3. Nepārvaramas varas apstākļu iestāšanās neatbrīvo Puses no saistībām, kas ir radušās saistībā ar Līgumu līdz nepārvaramas varas apstākļu iestāšanās brīdim.
   4. Ja nepārvaramas varas apstākļi turpinās ilgāk nekā 30 (trīsdesmit) kalendāra dienas, Puses kopīgi risina jautājumu par Līguma turpmāko izpildi vai izbeigšanu. Līguma izbeigšanas gadījumā, kuras pamats ir nepārvarama vara, nevienai no Pusēm nav tiesību prasīt zaudējumu atlīdzību.
8. LĪGUMA SPĒKĀ STĀŠANĀS, GROZĪŠANA, IZBEIGŠANA UN STRĪDU IZSKATĪŠANA
   1. Līgums stājas spēkā tā abpusējas parakstīšanas dienā\* un ir spēkā līdz Līgumā paredzēto Pušu saistību pilnīgai izpildei.
   2. Līgumu var grozīt Pusēm vienojoties un atbilstoši Publisko iepirkumu likumā noteiktajam. Visi Līguma grozījumi noformējami rakstveidā un pēc to parakstīšanas tie kļūst par Līguma neatņemamu sastāvdaļu.
   3. PASŪTĪTĀJS ir tiesīgs atkāpties no Līguma vienpusēji, ja:
      1. PIEGĀDĀTĀJS ir piegādājis Iepirkuma tehniskajai specifikācijai un Līgumam neatbilstošu Pakalpojumu, par ko ir sastādīts atbilstošs akts;
      2. PIEGĀDĀTĀJS ir nokavējis Līguma 3.1.apakšpunktā norādītā ziņojuma projekta iesniegšanas termiņu vairāk kā 20 (divdesmit) darba dienas.
   4. Vienpusējas atkāpšanās no Līguma gadījumā, PASŪTĪTĀJS ierakstītā vēstulē nosūta PIEGĀDĀTĀJAM paziņojumu par atkāpšanos no Līguma, pamatojoties uz Līguma 8.3.apakšpunktu un minot konkrētu atkāpšanās iemeslu. Ar nosūtīto paziņojumu Puses uzskata, ka Līgums ir izbeigts 7. (septītajā) dienā pēc tā nodošanas pastā.
   5. Pusēm rakstveidā vienojoties, Līgums var tikt izbeigts jebkurā laikā.
   6. Strīdus, kas radušies Līguma izpildes gaitā, Puses cenšas atrisināt savstarpēju sarunu (pretenziju pieteikšanas un izskatīšanas) veidā. Gadījumā, ja Puses nevar vienoties 30 (trīsdesmit) darba dienu laikā, strīdi tiek risināti tiesā Latvijas Republikas normatīvajos aktos noteiktajā kārtībā.
9. KONFIDENCIALITĀTE
   1. Konfidenciāla informācija nozīmē ierobežotas pieejamības informāciju un datus, t.sk., bet ne tikai, biznesa, Līgumā iesaistīto personu sensitīvos datus, komerciālu vai tehnisku informāciju un datus, ko viena Puse izpauž otrai Pusei saistībā ar Līgumu, neatkarīgi no šādas informācijas vai datu saglabāšanas vides.
   2. Neviena no Pusēm neizpauž konfidenciālu informāciju, kas saņemta no otras Puses Līguma spēkā esamības laikā un arī pēc Līguma izbeigšanas. Katra Puse šādu konfidenciālu informāciju izmantos vienīgi Līguma izpildes nolūkā. Neviena no Pusēm neizpaudīs nevienu šādu konfidenciālu informāciju trešajām personām (izņemot attiecīgās Puses darbiniekus, kam to nepieciešams zināt Līguma izpildes nodrošināšanai), iepriekš tam nesaņemot otras Puses rakstveida piekrišanu un neizmantos to nesankcionēti.
   3. Katra Puse pret konfidenciālo informāciju izturēsies ar tādu pašu rūpību kā attiecībā pret savu konfidenciālo informāciju.
   4. Konfidencialitātes saistības neattieksies uz informāciju:
      1. kas bija saņēmējas Puses rīcībā bez konfidencialitātes saistībām līdz tās saņemšanai no izpaudēja Puses;
      2. kas izpaušanas brīdī jau ir vispārpieejama vai vēlāk kļūst vispārpieejama bez konfidencialitātes saistības neizpildes no informācijas saņēmēja Puses;
      3. ko saņēmusī Puse ir likumīgi saņēmusi no trešās personas, kurai nav konfidencialitātes saistību, ar noteikumu, ka attiecīgā trešā persona nav pārkāpusi nevienas konfidencialitātes saistības attiecībā uz konkrēto konfidenciālo informāciju;
      4. kuras sniegšanas pienākums ir noteikts normatīvajos aktos.
   5. Pirms piekļuves tiesību piešķiršanas PASŪTĪTĀJA IT risinājumiem, Pakalpojuma izpildē iesaistītajiem PIEGĀDĀTĀJA nodarbinātajiem ir jāparaksta konfidencialitātes saistības (Līguma 1.pielikums).
   6. Līgums un tā grozījumi tiek publicēti Pasūtītāja mājas lapā saskaņā ar Publisko iepirkumu likuma 9.panta astoņpadsmito daļu.
10. NOBEIGUMA NOTEIKUMI
    1. Puses ar saviem parakstiem apliecina, ka viņām ir saprotams Līguma saturs un nozīme, atzīst Līgumu par pareizu un labprātīgi vēlas to pildīt.
    2. Katrai Pusei ir nekavējoties, bet ne vēlāk kā 3 (trīs) darba dienu laikā, jāziņo otrai Pusei par savas juridiskās adreses vai rekvizītu maiņu.
    3. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta vai likvidēta, tiek mainīts to vadītājs, Līgums paliek spēkā un tā nosacījumi ir saistoši Puses tiesību un saistību pārņēmējam. Puses brīdina viena otru par šādu apstākļu iestāšanos vienu mēnesi iepriekš.
    4. Gadījumos, kas nav atrunāti Līgumā, Puses rīkojas saskaņā ar Latvijas Republikas normatīvajiem aktiem.
    5. Ja kāds no Līguma nosacījumiem zaudē spēku normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Puses piemēro Līgumu atbilstoši spēkā esošajiem normatīvajiem aktiem.
    6. Līgums ir izstrādāts un noformēts latviešu valodā uz 5 (piecām) lapām katrs, ar pielikumu uz 1 (vienas) lapas, divos eksemplāros ar vienādu juridisko spēku – pa vienam eksemplāram katrai Pusei.
11. PUŠU REKVIZĪTI UN PARAKSTI

**PASŪTĪTĀJS**: **PIEGĀDĀTĀJS**:

|  |  |  |
| --- | --- | --- |
| |  |  | | --- | --- | | Valsts kase  Reģ. Nr. 90000597275  Smilšu ielā 1, Rīga, LV-1919  Valsts kase  Kods TRELLV22  Konts: LV06TREL2130051005000  (paraksts\*\*)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_  K.Āboliņš | PricewaterhouseCoopers SIA  Reģ. Nr. 40003142793  Kr.Valdemāra ielā 21-21, LV-1010  AS SEB banka  SWIFT: UNLALV2X  Konts: LV12UNLA0050014161180  (paraksts\*\*)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Z.Elksniņa-Zaščirinska |   \*Līguma spēkā stāšanās diena ir pēdējā pievienotā drošā elektroniskā paraksta un tā laika zīmoga datumā  \*\*Dokuments ir parakstīts ar drošu elektronisko parakstu |

1.pielikums

starp Valsts kasi un PricewaterhouseCoopers SIA

noslēgtajam līgumam “Valsts kases informācijas tehnoloģiju izvērtējums un konsultācijas”

**KONFIDENCIALITĀTES SAISTĪBAS**

Es,Zlata Elksniņa-Zaščirinska, personas kods:190873-10108**\_\_\_\_\_\_\_\_\_\_\_\_\_\_\_\_\_\_\_\_\_\_\_**

vārds uzvārds, personas kods

PricewaterhouseCoopers SIA, reģ. Nr. 40003142793, juridiskā adrese: Kr.Valdemāra iela 21-21, Rīga, LV-1010\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Juridiskas personas nosaukums, reģistrācijas Nr., juridiskā adrese

pārstāvis, apņemos starp Valsts kasi un PricewaterhouseCoopers SIA noslēgtā līguma “Valsts kases informācijas tehnoloģiju izvērtējums un konsultācijas” (turpmāk - Līgums) izpildes mērķiem iegūto informāciju izmantot tikai Līguma izpildei. Esmu informēts/a par šīs informācijas ierobežotas pieejamības statusu un ievērošu Latvijas Republikas normatīvajos aktos noteikto attiecībā uz ierobežotas pieejamības informācijas aizsardzību.

Esmu informēta, ka, neatkarīgi no informācijas vai datu glabāšanas vides un formāta (mutvārdos un visu veidu datu nesējos), izmantojot iegūto piekļuvi sistēmās esošajai un ar to saistītajai informācijai un datiem tam neparedzētiem nolūkiem, t.sk. nododot trešajām personām, varu nodarīt kaitējumu vai zaudējumus Valsts kasei.

Līguma darbības laikā un pēc tā darbības beigām par ierobežotas pieejamības informāciju ir uzskatāma ar Līguma izpildi saistīta, t.sk., bet ne tikai šāda informācija:

* fizisko personu dati;
* komerciāla vai tehniska informācija un dati;
* ar Valsts kases informācijas tehnoloģijas sistēmām saistītā nepublicētā, tikai autorizētiem lietotājiem pieejamā informācija (t.sk. lietotāju rokasgrāmatas vai ceļveži);
* informācija par tiem Līguma izpildes rezultātā radītajiem autortiesību objektiem, tieši vai netieši ietilpstošajām komponentēm vai izmantotajiem darba paņēmieniem, kas nav autortiesību objekti, ko viena līgumslēdzēja puse izpauž otrai līgumslēdzēja pusei saistībā ar Līgumu.

Esmu informēts/a, ka par konfidencialitātes saistību pārkāpumu Valsts kase ir tiesīga piemērot līgumsodu un celt tiesā prasību pret PricewaterhouseCoopersSIA, reģ. Nr. 40003142793 par zaudējuma un/vai kaitējuma atlīdzināšanu.

Rīgā, \_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

(datums) (amats) (paraksts)